b"\n_START_ARTICLE_\nHospital de Santa Caterina\n_START_SECTION_\nHist\xc3\xb2ria\n_START_PARAGRAPH_\nEl segle XVIII es va construir l'Antic Hospital de Santa Caterina per satisfer les necessitats b\xc3\xa0siques de les persones de la ciutat. Durant l'\xc3\xa8poca medieval fins al renaixement era un centre de caritat que acollia orfes, pelegrins i malalts. _NEWLINE_Anys m\xc3\xa9s tard, aproximadament el 1571, es va convertir en un hospital reial en poder de Felip II i es va construir de nou. L'escut  conservat a l'entrada del Pati de les Magn\xc3\xb2lies de l'edifici actual ho demostra.  _NEWLINE_Entre els anys \xc2\xa01666 i el 1679 es va construir el que va ser l'hospital Santa Caterina del centre de Girona abans de traslladar-se a Salt i de convertir-se en les oficines de la Generalitat. L'any 1985 aquest va passar a formar part de la Xarxa Hospital\xc3\xa0ria. En aquell moment, el Conseller de Sanitat Xavier Trias va realitzar un nou projecte per traslladar aquest hospital. El 1992 es va formar l'Institut d'Assist\xc3\xa8ncia Sanit\xc3\xa0ria i,dos anys despr\xc3\xa9s, el  1994 es va firmar un conveni en mans de l'Institut d'Assist\xc3\xa8ncia Sanit\xc3\xa0ria, L'Ajuntament de Girona i la Generalitat de Catalunya per traslladar l'hospital. D'aquesta manera es podrien millorar les instal\xc2\xb7lacions i els serveis oferts a la poblaci\xc3\xb3.  _NEWLINE_L'any 2004 es va inaugurar el  nou hospital. Aix\xc3\xb2,  va significar el tancament de les portes de l\xe2\x80\x99hist\xc3\xb2ric Hospital Santa Caterina de la pla\xc3\xa7a de l\xe2\x80\x99Hospital per obrir les noves d\xe2\x80\x99un nou Hospital Santa Caterina ubicat al Parc Hospitalari Mart\xc3\xad i Juli\xc3\xa0 de Salt. Es configurava aix\xc3\xad un espai sanitari basat en un concepte integrador de la salut que inclou l\xe2\x80\x99assist\xc3\xa8ncia psiqui\xc3\xa0trica, sociosanit\xc3\xa0ria i social i l\xe2\x80\x99atenci\xc3\xb3 de les malalties f\xc3\xadsiques. Amb l\xe2\x80\x99obertura del nou Hospital de Santa Caterina, prenia forma el Parc Hospitalari Mart\xc3\xad i juli\xc3\xa0, i ben lluny de recloure's en si mateix, s'obria aquest a la ciutadania i al municipi. _NEWLINE_L'any 2004 les instal\xc2\xb7lacions del vell hospital de Santa Caterina va sortir a concurs i es va proposar fer les Oficines de la Generalitat. Aix\xc3\xad doncs, la construcci\xc3\xb3 es va fer entre 2006 i 2009. _NEWLINE_Avui en dia, el nou hospital comarcal ofereix serveis al Giron\xc3\xa8s i la Selva inferior. La poblaci\xc3\xb3 a la qual at\xc3\xa9n \xc3\xa9s d'aproximada 144,000 persones en una superf\xc3\xadcie de \xc2\xa028.340, 38 m2 i amb de 222 llits distribu\xc3\xaft en 5 unitats d'hospitalitzaci\xc3\xb3.\n_START_SECTION_\nServeis Assistencials\n_START_PARAGRAPH_\nActualment, l'Hospital de Santa Caterina t\xc3\xa9 tota una cartera de serveis per oferir. \xc3\x89s referent en Cures Pal\xc2\xb7liatives a les Comarques gironines i en Salut Mental. Els serveis que ofereix el centre sanitari es poden obtenir a consultes externes, Centres d'Atenci\xc3\xb3 Prim\xc3\xa0ria (CAP's),urg\xc3\xa8ncies o unitats d'hospitalitzaci\xc3\xb3. _NEWLINE_Els serveis de l'hospital s\xc3\xb3n: Anest\xc3\xa8sia, Reanimaci\xc3\xb3 i Terap\xc3\xa8utica del dolor, Cirurgia general, Cirurgia pl\xc3\xa0stica i reparadora, Dermatologia, Cures pal\xc2\xb7liatives, Ginecologia i Obstetr\xc3\xadcia, Medicina interna ( en aquest servei hi ha diferents especialitats: cardiologia, pneumologia, infecciosos, digestiu, medicina tropical i reumatologia), Medicina de l'esport, Neurologia, Oftlamologia, Oncologia, Otorinonaringologia, Pediatria, Radiologia, Traumatologia i cirurgia ortop\xc3\xa8dica, Salut Internacional, Urologia, Urg\xc3\xa8ncies.\n_START_SECTION_\nGer\xc3\xa8ncia\n_START_PARAGRAPH_\nL\xe2\x80\x99any 2012, el Departament de Salut, amb la voluntat de crear aliances estrat\xc3\xa8giques principalment entre l\xe2\x80\x99Hospital Universitari Doctor Josep Trueta de Girona, gestionat per l\xe2\x80\x99Institut Catal\xc3\xa0 de la Salut (ICS Girona), i l\xe2\x80\x99Hospital de Santa Caterina, gestionat per l\xe2\x80\x99Institut d\xe2\x80\x99Assist\xc3\xa8ncia Sanit\xc3\xa0ria (IAS), inicia un nou projecte que integra la gesti\xc3\xb3 d\xe2\x80\x99ambdues organitzacions sota una sola ger\xc3\xa8ncia."